TV7 JERUUSALEMMA UUDISED
Tänased teemad -
Tel Avivi tulistamisintsidendi autor hukkus tulevahetuses
Iisraeli ehitatakse uus druusilinn
USA kritiseeris karmilt Iisraeli uut asundust
Nahariyas kaevati välja iidse kindlustuse varemed
TV7 Jeruusalemma Uudistest - Shalom!
Ha'aretzi teatel hukkus
paari nädala eest Tel Avivis toimunud tulistamisintsidendis kahtlustatud
Nashat Milhem eelmisel reedel tulevahetuses politsei ja tema vahel
Arara linnas, Põhja-Iisraelis.
Milhem püüdis oma peidupaigast põgeneda.
Peidupaika valvanud terrorismivastase eriüksuse ohvitserid avasid vastutule,
kui ta nende pihta tulistas ja ta sai silmapilkselt surma.
The Times of Israeli sõnul püüdis Iisraeli Julgeolekuteenistuse eksjuht,
praegune parlamendiliige Yaakov Peri oma juhtumit puudutanud kõnes
eristada terrorit araabia elanikkonnast.
Peri sõnul kehtib soovitus
mitte pidada kõiki Juuda ja Samaaria asunduste elanikke ühesuguseks
ka Iisraeli araablaste kohta.
Peri sõnul on terroriga otseselt seotud Iisraeli araablaste arv imeväike
ega kasva loodetavasti.
Peri kõne oli vastuolus sellega, et paljud Arara elanikud teadsid,
et Milhem end seal ilmselt pereliikmete abiga varjab,
kuid ei teatanud politseile.
Peri möönis siiski, et radikaalne islam tungib vaakumeisse, mida valitsus
ning selle araabia iisraellaste ja beduiinide sektor
ei suuda ükskõikse suhtumisega kontrollida.
Peri ja veel ühe parlamendiliikme valitsusvastased süüdistused
radikaalse islami tõusu teemal
näivad novembrikuise arvamusküsitluse järgi väärad olevat.
Selle järgi arvab 57 % Iisraeli araablastest,
et Iisraelis asuv, Hamasi rahastatud radikaalne islamiliikumine
on nende ustav esindaja.
Üle 18 % Iisraeli moslemiaraablastest kodanikest ütleb,
et nad ei häbene ISISt ega pea seda terrorirühmituseks.
Peri sõnul kardab Iisraeli politsei käia Ida-Jeruusalemma rajoonides
ja beduiinide elualadel osaliselt ka jõuressursside puudumise tõttu.
The Times of Israeli teatel kiitis Iisrael heaks plaani
ehitada Tiberiase lähedale Põhja-Iisraeli uus druusilinn.
Asja algatajate seas olnud peaminister Netanyahu teatel
on see esimene druusilinn,
mis pärast Iisraeli rajamist 1948. a juudiriiki ehitatud on.
Netanyahu sõnul edendab linn druuside majandus- ja sotsiaalelu.
Ha'aretzi teatel kritiseerisid druusid ehitamisotsust,
kuna varem, enne 1948. a, asus platsil kaks palestiinlaste küla.
Druusikogukonna vaimsele juhile lähedalseisvate allikate teatel
otsus hämmastas kogukonda,
kuna ei arvestanud eksisteerivate druusikülade
vähesest kasvust tingitud probleemidega.
Lisaks kardavad nad vasturünnakut endiste Hittini ja Namri külade tõttu,
mis 1948. a tühjendati.
Druusidel on 18 linna,
14 neist asuvad Galileas ja 4 Golanil.
Linnad on ehitatud mäejalameile, kus arenguplaanid on piiratud
looduskaitsealade läheduse tõttu.
Uus linn tahetakse ehitada arengukõlblikule maale
linnade, keskuste ja töövõimaluste lähedale.
Arutz Sheva teatel kritiseeris USA karmilt Iisraeli uut asundust.
Iisraeli kaitseminister Ya'alon teatas hiljuti strateegilise,
ca 4-hektarilise piirkonna liitmisest Gush Etzioni blokiga Juudeas.
Lisatud maaalad ostis USA miljonär Irving Moskowitz koos naisega.
Kolme aasta eest ostsid Jeruusalemma linnavolinik
ja Iisraeli Maafondi juht heauskselt maantee nr 60 äärse
hüljatud kirikuhoone ja restaureerisid selle.
USA Välisministeeriumi esindaja John Kirby mõistis pressibriifingul
kaitseminister Ya'aloni avalduse maa liitmise kohta hukka.
Kirby sõnul on USA antud käigu pärast tõsiselt mures
ja nende meelest saab piirkonnast tegelikult uus, 4-hektariline asundus.
Sellised otsused õõnestavat kahe riigi lahenduse võimalusi.
Kirby on Iisraeli tegevust Juudeas mitmel korral hukka mõistnud.
Juulis kritiseeris ta juudiriigi plaani
hävitada Hebronis illegaalne araabia asula,
mis oli ehitatud Talmudi-aegse, iidse Susya juudiküla kohale.
USA Välisministeerium pole aga hukka mõistnud
Palestiina omavalitsust, isegi mitte siis,
kui selle esimees Abbas on korduvalt õigustanud ja õhutanud terrorismi
ja ütles oktoobris, et kogu Iisrael on okupeeritud,
mis näitab selgelt,
et nn kahe riigi lahendus ei kuulu tema plaanidesse.
The Times of Israeli teatel
süüdistati kaht Hamasiga seotud ida-jeruusalemlast
plaanis teha lõhkeaineid
ja salaplaanis õhata pomm peaminister Netanyahu poodiumi all.
Enesetapupommiga sooritada tahetud mõrvakatse avastati eelmisel reedel.
22- ja 19-aastaseid mehi
süüdistatakse terrorirühmitusse kuulumises,
vaenlase abistamises sõjaajal, sidepidamises välisagentidega
ja teistes kuritegudes.
Süüdistuste järgi tulid atentaadiplaan ja juhised Hamasi agendilt Gazas.
Israel Hayomi teatel leiti Nahariyas, Iisraeli looderannikul,
3400-aastase kindlustuse varemed.
Kaananlaste aegne kindlustus leiti
seoses ehitusplatse puudutava arheoloogilise ettevalmistustööga.
Iisraeli muinsuskaitseametnikud aitasid kaevetöödel noorterühmi.
Juhtiv muinsuskaitseametnik ja ehitusfirma
otsustasid muuta ehitusplaane
ja kaasata iidse ala plaanidesse ühiskonna hüvanguks.
Ynet Newsi teatel saabus üks hiinlane kogemata laevukesega Iisraeli.
Jisraz-Zarqa kalamehed hämmastusid, kui leidsid kaldalt,
teadvuseta oma laeva kõrval lebava ida-aasialase nägu mehe.
Kalamehed hoolitsesid tema eest ning andsid talle süüa ja juua.
Pärast toibumist küsiti talt, kuidas ta nende kaldale sattus.
Mees vastas inglise keeles,
et on hiinlane ja leidis end nende rannikult.
Kalameestel oli temaga raske suhelda ja nad kutsusid kohale politsei.
Mees rääkis neile, et asus teele Kreekast
ning oli ilmselt kõva tuule tõttu kursist kõrvale kaldunud
ja Iisraeli sattunud.
Iisraeli piiri-, rahvastiku- ja immigratsiooniametnikud
tegelevad juhtumiga.
Kalameestega polnud midagi sarnast kunagi juhtunud.
Need olid meie tänased uudised. Shalom ja kohtumiseni!
Tõlge: Monika Jaaguri